Zemgales iela (Jūrmala)
Šis raksts ir par ielu Jūrmalā. Par citām jēdziena Zemgales iela nozīmēm skatīt nozīmju atdalīšanas lapu. Zemgales iela ir iela Jūrmalā, Vaivaru un Asaru apkaimēs. Zemgales iela sākas krustojumā ar Valtera prospektu un beidzas krustojumā ar Skautu ielu. Kopējais ielas garums ir 1740 metri, tā ir klāta ar asfalta segumu. Zemgales ielā satiksmes kustība norit vienā vai divās joslās (divas joslas ir posmā no Valtera prospekta līdz Mirdzas ielai). Ielā ir savrupmāju un vasarnīcu apbūve.